Решение на Общия съд от 26 март 2025 г. — Hamster Polska/EUIPO — Budotechnika (Обществени тоалетни)
(Дела T-608/23, T-609/23 и T-611/23)1
(Промишлен дизайн на Общността — Производство за обявяване на недействителност — Регистрирани промишлени дизайни на Общността, които изобразяват обществени тоалетни — Основания за обявяване на недействителност — Особености на външния вид на даден продукт, които са наложени единствено от техническата му функция — Член 8, параграф 1 от Регламент (ЕО) № 6/2002 — Оповестяване на по-ранни промишлени дизайни — Степен на свобода на автора — Оригиналност — Информиран потребител — Различно цялостно впечатление — Членове 6 и 7 и член 25, параграф 1, буква б) от Регламент № 6/2002 — Задължение за мотивиране — Член 62 от Регламент № 6/2002)
Език на производството: полски
Страни
Жалбоподател: Hamster Polska sp. z o.o. (Рибник, Полша) (представител: A. Szczurek, avocate)
Ответник: Служба на Европейския съюз за интелектуална собственост (представители: J. Ivanauskas и M. Chylińska)
Друга страна в производството пред апелативния състав на EUIPO, встъпила в производството пред Общия съд: Budotechnika sp. z o.o. (Пилховице, Полша) (представители: A. Pilecka и M. Witkowska, avocates)
Предмет
С жалбите си на основание член 263 ДФЕС жалбоподателят иска да се отменят и изменят три решения на трети апелативен състав на Службата на Европейския съюз за интелектуална собственост (EUIPO) от 4 август 2023 г. (преписки R 2/2023-3, R 14/2023-3 и R 49/2023-3).
Диспозитив
Съединява дела T-608/23, T-609/23 и T-611/23 за целите на съдебното решение.
Отхвърля жалбите.
Осъжда Hamster Polska sp. z o.o. да заплати съдебните разноски, направени в производството пред Общия съд.
____________
1 ОВ C, C/2023/777, 20.11.2023 г.